Timotijs Spols
Timotijs Leonards Spols (angļu: Timothy Leonard Spall; dzimis 1957. gada 27. februārī) ir angļu teātra un kinoaktieris. Atpazīstamību ieguva ar lomu 1983. gada britu seriālā Auf Wiedersehen, Pet. Pazīstams ar lomām Maika Lī 1996. gada filmā "Noslēpumi un meli" Secrets & Lies, 1996), Harija Potera filmās, Tima Bērtona 2007. gada filmā "Svīnijs Tods: Flītstrītas dēmoniskais bārddzinis" (Sweeney Todd: The Demon Barber of Fleet Street), kā arī Toma Hūpera 2010. gada filmā "Karaļa runa". Atveidojis lomas arī filmās Life Is Sweet (1990), "Hamlets" (Hamlet, 1996), "Vaniļas debesis" (2001), "Pēdējais samurajs" (2003), "Lemonija Sniketa nelaimīgo notikumu virkne" (2004), "Noburtā" (2007), "Misters Tērners" (2014), "Saviesīgs vakars" (The Party, 2017), "Spensere" (2021) un The Pale Blue Eye (2022).